கேள்வி: பிராவதி பரிதா - ஆரம்பகால வாழ்க்கை மற்றும் கல்வி பற்றி தகவல் சொல்.
பதில்: பரிதா நிமாபராவைச் சேர்ந்தவர். இவர் முன்னாள் அரசு ஊழியரான சியாம் சுந்தர் நாயக்கை மணந்தார். 1995-ஆம் ஆண்டில் உத்கல் பல்கலைக்கழகத்தில் முதுகலைச் சட்டம் முடித்த இவர், இதே ஆண்டில் ஒடிசா உயர்நீதிமன்றத்தில் வழக்கறிஞராகச் சேர்ந்தார். பின்னர், பரிதா 2005-ஆம் ஆண்டில் பொது நிர்வாகத்தில் முதுகலைப் பட்டத்தினை உத்கல் பல்கலைக்கழகத்திலும் முடித்தார்.
கேள்வி: பிராவதி பரிதா - தொழில் வாழ்க்கை பற்றி விளக்கவும்.
பதில்: பரிதா 2024 ஒடிசா சட்டமன்றத் தேர்தலில் பாரதிய ஜனதா கட்சி சார்பில் நிமாபாரா சட்டமன்றத் தொகுதியில் போட்டியிட்டு வெற்றி பெற்றார். இவர் இத்தேர்தலில் 95,430 வாக்குகளைப் பெற்று பிஜு ஜனதா தளத்தின் திலீப் குமார் நாயக்கை 4,588 வாக்குகள் வித்தியாசத்தில் தோற்கடித்தார். சூன் 12, 2024 அன்று, புவனேசுவரத்தில்ல் உள்ள ஜனதா மைதானத்தில் கனக் வர்தன் சிங் தியோ மற்றும் மோகன் சரண் மாச்சி ஆகியோருடன் ஒடிசாவின் துணை முதல்வராக இவர் பதவியேற்றார். ஆளுநர் இரகுபர் தாசு இவர்களுக்குப் பதவிப் பிரமாணம் செய்து வைத்தார். பிரதமர் நரேந்திர மோதி, உள்துறை அமைச்சர் அமித் சா, பாதுகாப்பு அமைச்சர் ராஜ்நாத் சிங் மற்றும் பாஜக ஆளும் 10 மாநிலங்களின் முதலமைச்சர்கள் கலந்து கொண்டனர். ஒடிசாவின் முதல் பெண் துணை முதல்வர் ஆனார்.